Vandag se sportnuusKrieket Suid-Afrika 286 & 130 Indië 209 & 135 (42.4 bb, teiken was 208) Suid-Afrika wen met 72 lopies en loop met een nul voor in die reeks van drie toetse. Intussen het die keurders vir Duanne Olivier en Lungi Ngidi opgeroep na die span as gevolg van Dale Steyn se besering. Vandag speel die Knights teen die Warriors om 13:30 in Bloemfontein. Motorwedrenne Die 2018 Dakartydren se derde skof oor 504 kilometer is gister beslis. Giniel de Villiers het nie ŉ goeie dag beleef nie en het 6de geëindig. Robert Howie van Suid-Afrika was tiende in dié skof. Algeheel: In die motorafdeling is Stephane Peterhansel nou die nuwe voorloper met Cyril Despres tweede. De Villiers het teruggesak na die vyfde posisie. Robert Howie is nou 29ste terwyl Hennie de Klerk en Gerhardt Schutte algeheel 31ste is. Tennis Op die jongste tennisranglys het Kevin Anderson met drie plekke verbeter en is nou 11de. Andy Murray, wat al drie keer Grand Slam-kampioen was, het gister ŉ heupoperasie ondergaan. Hy hoop om betyds fiks te wees vir vanjaar se Wimbledon-toernooi. Gholf Rugby Konferensie B Sokker Brighton & Hove Albion 2 – 1 Crystal Palace Ajax Kaapstad speel teen Mamelodi Sundowns in Kaapstad om 19:30.